stanford-oval/wikipedia huggingface dataset:
Tjellen vyöry

| Tjellen vyöry Tjelle-skredet |
| --- | --- |
Päivämäärä:  22. helmikuuta 1756
Tapahtumapaikka:  Langfjorden, Norja
Syy:  maanvyöry
Kuolleita:  32
Omaisuusvahinko:  168 taloa, 198 laivaa
Tjellen vyöry (norj. Tjelle-skredet tai Tjellafonna) oli Langfjorden-vuonossa nykyisen Molden kunnan alueella Norjassa 22. helmikuuta 1756 tapahtunut Norjan historian suurimpana pidetty maanvyöry, joka vaati 32 ihmisen hengen. Onnettomuudessa tuhoutui lisäksi 168 rakennusta ja 198 laivaa. Vyöryä edelsi yli viikon jatkunut tauoton sade. Vuonoon syöksynyt maa-aines aiheutti paikallisen tsunamiaallon.
Sukupuolten tasa-arvon paradoksi

Sukupuolten tasa-arvon paradoksi on kiistanalainen tutkimustulos, jonka mukaan sukupuolten tasa-arvoa edistävissä maissa on yleensä epätasaisempi sukupuolijakauma tieteen, teknologian, insinööritieteiden ja matematiikan aloilla eli niin sanotuilla STEM-aloilla. Ehkä tunnetuin käsitettä käyttänyt tutkimus on kiistanalaiseksi todettu Gijsbert Stoetin ja David C. Gearyn tutkimus  Joukko Harvardin tutkijoita ei kuitenkaan pystynyt toistamaan tutkimuksen tuloksia, ja joulukuussa 2019 Stoetin ja Gearyn alkuperäiseen julkaisuun tehtiin merkittävä korjaus. Stoet ja Geary pitivät vuonna 2020 alkuperäistä löytämäänsä korrelaatiota yhä pätevänä tutkimusmenetelmiä koskevasta keskustelusta huolimatta.
Alkuperäinen julkaisu sai aikanaan paljon huomiota tiedotusvälineissä, mutta tutkimuksen tulosten kyseenalaistaminen ja korjaukset eivät ole saavuttaneet samanlaista huomiota[lähde? ] ja alkuperäisen artikkelin pohjalta kirjoitettuja uutisia jaetaan yhäselvennä. Osa alkuperäisestä tutkimustuloksesta uutisoineita tahoja on kumminkin julkaissut korjauksen uutiseen tai poistaneet alkuperäisen uutisen.[lähde? ]
Yleistä

Stoetin ja Gearyn tutkimuksen mukaan Pohjoismaissa, jotka ovat ottaneet käyttöön hallitusten tasa-arvotason kiintiöt yrityksissä, tulokset ovat edelleen melko epätasaisia, varsinkin yritysten ylimmässä johdossa.  Yksi paradoksin hypoteesi on, että sukupuolen suhteen tasa-arvoisesissa maissa kaikkien sukupuolten edustajat voivat melko vapaasti ilmaista itseään yksilöinä uravalinnoissaan sen sijaan, että valitsisivat uran ulkopuolisten vaikutusten perusteella. Tämä viittaisi siihen, että sukupuolten välillä olisi luontaisia persoonallisuuseroja.
Stoetin ja Gearyn tutkimus perustuu hypoteesiin, jonka mukaan yhteiskunnan rikastuessa ja sukupuolten tasa-arvo lisääntyessä sukupuolten erot kasvavat. Tällöin naiset entistä harvemmin suorittaisivat tutkintoja luonnontieteessä, tekniikassa tai matematiikassa. Muuallakin maailmassa naiset ovat aliedustettuja STEM:ssä. Tutkimus myös löysi lähes kaikkialla maailmassa nuorista naisista samat akateemiset vahvuudet ja heikkoudet miehiin nähden, ja nämä erot vaikuttavat naisten STEM-suorituksia vastaan. Biotieteissä naiset ovat hyvin edustettuina, epäorgaanisissa luonnontieteissä heikosti, kuten fysiikassa ja tietotekniikassa.[lähde? ]
Arvostelu

Tutkimustulos nosti heti keskustelua akateemisella kentällä. Kun selvisi, että Joukko Harvardin tutkijoita ei pystynyt toistamaan tutkimuksen tuloksia, alkuperäisen tutkimuksen julkaissut Psychological Science -lehti suoritti sisäisen tutkinnan aiheesta ja alkuperäiseen tutkimusartikkeliin tehtiin akateemisella tasolla mittava jälkikorjaus. Korjauksessa hahmoteltiin, että kirjoittajat olivat luoneet aiemmin julkistamattoman ja vahvistamattoman menetelmän naisten ja miesten taipumuksien mittaamiseen korkeamman asteen saavuttamiseksi STEM-aloilla. Joukko muita tutkijoita ei kuitenkaan pystynyt luomaan kaikkia esitettyjä tuloksia edes tällä uudella menetelmällä. Ristiriidan löytäneiden tutkijoiden jatkopaperi myös löysi Stoetin ja Gearyn hypoteesissa käsitteellisiä ja empiirisiä ongelmia sukupuolten tasa-arvon paradoksiin.
Vastatutkimus myös korosti, ettei voitu todentaa, että naiset eivät olisi kiinnostuneita tai pystyviä toimiakseen STEM-alalla tai että hyvinvointivaltiolla olisi asiaan merkitystä. Helmikuussa 2020 Stoet ja Geary antoivat vastauksen Psychological Science -lehdelle, jossa he yhä väittivät, että lähestymistavastaan ​​huolimatta heidän löytämänsä yleinen korrelaatio pysyi samana. He toistivat olettamansa, jonka mukaan "miehet ovat todennäköisempiä kuin naiset pääsemään STEM-alalle endogeenisen kiinnostuksen vuoksi ", toivoen, että tulevat tutkimukset "auttaisivat vahvistamaan tai hylkäämään tällaisen teoreettisen selityksen". Keskustelu aiheesta jatkuu akateemisella kentällä, ja se on innoittanut uusia tutkijoita aiheen pariin. Näissä tutkimussa on selvinnyt, että naiset ovat kiinnostuneita STEM-aloista, mutta kohtaavat miehiä enemmän haasteita suunnatessaan ja pysyäkseen alalla.
Aiheesta muualla

"Sukupuolten tasa-arvon paradoksi" - BBC: n kattavuus Newsnightissa
https://www.theatlantic.com/science/archive/2018/02/the-more-gender-equality-the-fewer-women-in-stem/553592/
Stig Westerberg

Stig Westerberg (26. marraskuuta 1918 Malmö – 1. heinäkuuta 1999 Lidingö) oli ruotsalainen kapellimestari.
Westerberg opiskeli vuosina 1937–1942 Tukholman kuninkaallisessa musiikkikorkeakoulussa. Hänen opettajiinsa kuuluivat Tor Mann ja myöhemmin Paul Kletzki. Westerberg työskenteli korrepetiittorina Tukholman kuninkaallisessa oopperassa vuosina 1943–1946 ja palasi sinne kapellimestarina vuosiksi 1953–1957. Vuosina 1947–1948 Westerberg työskenteli kapellimestarina Oscarsteaternissa ja vuosina 1949–1953 Gävlen sinfoniaorkesterissa. Ruotsin radion sinfoniaorkesterin perustamisesta (1965) lähtien Westerberg johti sitä säännöllisesti parin vuosikymmenen ajan. Hän johti vierailevana kapellimestarina myös muiden muassa Münchenin filharmonikkoja.
Westerberg oli aktiivinen Wilhelm Stenhammarin, Hugo Alfvénin, Kurt Atterbergin, Allan Petterssonin ja Karl-Birger Blomdahlin tuotantojen edistäjä, joka teki niitä tunnetuiksi myös Ruotsin ulkopuolella. Hänen muuhun ohjelmistoonsa kuului esimerkiksi Antonín Dvořákin, Camille Saint-Saënsin, Gabriel Faurén ja Darius Milhaudin teoksia. Hän kantaesitti yli 80 uutta teosta. Useimmat Westerbergin levytyksistä ovat Ruotsin radion sinfoniaorkesterin kanssa tehtyjä. Näihin kuuluu Caprice Recordsin julkaisema vuoden 1985 levytys Blomdahlin oopperasta Aniara. Westerbergin levytyksiä on saatavilla myös esimerkiksi BIS:n ja EMI:n kautta.
Westerberg toimi Malmön sinfoniaorkesterin pääkapellimestarina vuosina 1978–1985.
Tekijä VII

| --- | --- |
Tekijä VII

Ihmisen tekijä VII (PDBID: 1DAN)
Tunnisteet
EC-numero: 3.4.21.21
Tietokannat
KEGGt: KEGG
Entrez: 2155
OMIM: 613878
UniProt: P08709
Hyytymistekijä VII (geeni F7) on ihmisten ja monien muiden eläinten veren inaktiivinen tsymogeeni. Sen tuotto vaatii K-vitamiinia. Veren hyytymisreaktiossa se katkeaa aktiiviseksi tekijäksi VIIa. VIIa on seriiniproteaasi-entsyymi. VIIa:ita yhtyy verenvuotoalueen solukalvojen kudostekijöihin (TF). Muodostuu TF-VIIa-komplekseja, joissa VIIa aktivoi lisää tekijöitä VII ja muita tekijöitä, kuten X ja IX. Nämä ovat osa verihyytymän tuottavaa proteiinijoukkoa. Tekijän VII muita nimiä ovat prokonvertiini ja stabiili tekijä.
Geeni

Ihmisillä tekijän VII geeni on F7. Tämä on kromosomissa 13 kohdassa q34. Geenin pituus on noin 12 kiloemäsparia (kbp). Siinä on 8 intronia ja 9 eksonia. Eksonit 1a, 1b ja osa eksonista 2 koodaavat 5' transloitumatonta aluetta (5' UTR). Osa eksonista 2 ja loput eksonit 3–8 koodaavat tekijää VII.
Osa eksonista 2 ja eksoni 3 koodaavat γ-karboksiglutamaatteja sisältävää Gla-proteiinidomeenia; eksoni 4 koodaa EGF1:ta; eksoni 5 EGF2:ta; eksoni 6 ja 7 aktivaatioaluetta; eksoni 8 aktiivisen kohdan omaavaa domeenia.
Rakenne

Ihmisillä translaation jälkeisten muutosten jälkeen valmiin tekijän VII massa on noin 50 kDa. Sen N-terminaalissa on Gla-proteiinidomeeni, jossa on 10 K-vitamiiniriippuvaisesti tuotettua γ-karboksiglutamaattia (lyhenne: Gla). Muun muassa varfariini estää tätä tärkeää karboksylaatiota heikentäen siten veren hyytymistä. Tätä seuraa 2 epidermaalisen kasvutekijän (EGF:n) kaltaista domeenia: ensin EGF1- ja sitten EGF2-domeeni. Näitä seuraa aktiivisen kohdan omaava domeeni.
Ihmisillä VII on osin N- ja O-glykosyloitu. Siinä on 12 disulfidisidosta. Gla-domeeni sitoo monia kalsiumioneita. VII liittyy näiden ionien avulla aktiivisessa muodossa eli tekijänä VIIa fosfolipidikalvoihin. EGF1-domeeni ja aktiivisen kohdan domeeni sitovat kumpikin yhden kalsiumionin.
VII:n aktivoituessa VIIa:ksi EGF2:n ja aktiivisen kohdan domeenin välistä katkeaa arginiinin ja isoleusiinin välinen peptidisidos. Katkeamisessa muodostuu
kevyt ketju (22 kDa), jossa ovat Gla-, EGF1-, EGF2-domeenit
raskas ketju (26 kDa), jossa on aktiivisen kohdan domeeni
Ketjut pysyvät toisissaan kovalenttisesti kiinni, sillä EGF2:n ja aktiivisen kohdan domeenin välillä on disulfidisidos.
Toiminta

Ihmisillä tekijä VII muodostuu pääosin maksassa, josta se vapautuu vereen. Noin 99 % veriplasman tekijästä on VII:tä ja 1 % VIIa:ta. Tekijän VII pitoisuus plasmassa on noin 0.5 µg/ml (0.01 µmol/l) ja puoliintumisaika noin 5 tuntia.
Ihmisillä veren hyytymisreaktiossa VII:sta katkeaa peptidisidos sen aktivoituessa VIIa:ksi. In vivo katkeamisen pääasiallisesti aiheuttava entsyymi on tuntematon. In vitro tämän voi aiheuttaa ainakin trombiini, tekijä IXa, tekijä Xa ja tekijä XIIa.
Aktivaation jälkeen kukin VIIa liittyy pian kudostekijään (TF), joka on kiinni jossakin verenvuotoalueen solukalvossa. Muodostuu TF-VIIa-kompleksi. VIIa liittyy kalvoon, jossa on anionisia fosfolipidejä, kuten fosfatidyyliseriiniä tai fosfatidyylikoliinia. Liitos kalvoihin tapahtuu VIIa:n γ-karboksiglutamaattien sitomien kalsiumionien avulla. Ionit ovat peräisin verestä. EDTA:n tai muiden kalsiumin kelaattorien lisäys verinäytteeseen alentaa siten kompleksin aktiivisuutta.
TF-VIIa-kompleksi aktivoi veren
tekijä X:iä katkaisemalla niissä peptidisidoksen R152 ja I153 välistä.
tekijä IX:iä katkaisemalla niissä sidoksen R145 ja A146 tai sitten R180 ja V181 välistä.
tekijöitä VII (positiivinen takaisinkytkentä) katkaisemalla niissä sidoksen R194 ja I195 välistä.
Edeltävät tekijät osallistuvat eri tavoin veren hyytymisreaktioon. TF-VIIa myös katkoo sidoksia useista eri kohdista tekijä V:issä ja tekijä VIII:issä, mutta näiden merkitystä hyytymisen kannalta ei tunneta hyvin.
Mutaatiot

Ihmisillä tekijän VII toiminnan heikkous sitä koodaavan mutaation takia aiheuttaa autosomaalisesti ja resessiivisesti periytyvää verenvuototautia. Tätä ilmenee noin 1:llä 500 000:sta ihmisestä. Useita eri mutaatiotyyppejä tunnetaan ja puutoksen vakavuus vaihtelee tyypistä riippuen. Lievää puutosta potevat homotsygootitkin voivat olla lähes oireettomia. Toisessa ääripäässä taas ilmenee vakavia ja spontaaneja keskushermoston, ruuansulatuselimistön ja nivelten verenvuotoja. Puutosta potevista homotsygooteista noin 1/3-osa on oireettomia ja 10–15 %:lla taas ilmenee vakavia verenvuotoja. Eri vakavuusasteisissa puutoksissa yleisimpiä oireita ovat muun muassa nenä- ja ienverenvuodot, mustelmat ja naisilla runsaat kuukautiset. Hoitona voidaan antaa yhdistelmä-DNA-tekniikkaa käyttämällä tuotettua tekijää VII infuusiona vereen.
Steinar Hoen

| Mitalit | Mitalit | Mitalit |  |
| --- | --- | --- | --- |
|  Steinar Hoen |  Steinar Hoen |  Steinar Hoen |  |
Maa:   Norja
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Helsinki 1994 | korkeushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Tukholma 1996 | korkeushyppy |  |
Steinar Hoen (s. 8. helmikuuta 1971) on entinen norjalainen korkeushyppääjä. Hän edusti uransa ajan IK Tjalvea.
Hoen voitti Euroopan mestaruuden Helsingissä 1994. Hoenin ennätys on heinäkuussa 1997 Oslossa hypätty 236 senttiä, mikä on Norjan ennätys.
Tjatse

Tjatse ryöstää Idunnin ja omenat. Elmer Boyd Smithin piirros,
Tjatse tai Tjasse, myös Thiazi, (muinaisnorjaksi Þjazi) on skandinaavisessa mytologiassa jättiläinen, joka kotkan hahmossa pakottaa Lokin auttamaan Idunnin sieppauksessa. Tjatse kantaa Idunnin ja hänen nuorentavat omenansa Jotunheimiin, jättiläisten maahan. Sen jälkeen aasajumalat alkavat nopeasti vanhentua, ja jumalat käskevät Lokia tuomaan Idunnin takaisin, tappamaan Tjatsen ja viskaamaan hänen silmänsä taivaalle. Loki noudattaa jumalten käskyä ja heittää surmatun Tjatsen silmät taivaalle, missä ne muuttuvat tähdiksi. Tjatsen tytär Skade saa myöhemmin Njordin aviomieheksi korvauksena isänsä surmasta.
Taunting Tin Bells Through the Mammal Void

| Taunting Tin Bells Through the Mammal Void Moon Fog Prophet |
| --- | --- | --- |

Studioalbumin tiedot
 Äänitetty : 1999
 Julkaistu: lokakuu 2002
 Formaatti: CD
 Tuottaja(t): Moon Fog Prophet, Henrik Wetterstrand ja Teemu Elo
 Tyylilaji: progressiivinen rock
 Kesto: 72.29
 Levy-yhtiö: Mellow Records
Moon Fog Prophetin muut julkaisut
| Jatkuvasti maailmaa pelastamaan kyllästynyt supersankari 2002 | Taunting Tin Bells Through the Mammal Void 2002 | Sanansaattaja oraakkeli salamurha hyökkäysvaunu 2004 |
Taunting Tin Bells Through the Mammal Void on vuonna 2002 ilmestynyt Moon Fog Prophetin kuudes studioalbumi. Jo vuonna 1999 äänitetty levy sisältää musiikkia Mika Rätön kirjoittamasta näytelmästä Pilkkaavat tinakellot – operaali moraalittomuuden ruhtinaasta, jota Teatteri Moderni Kanuuna esitti Porissa ja Tampereella vuosina 2000–2001. Näytelmän ensi-ilta oli kesäkuussa 2000 Porin teatterinuorten tiloissa kulttuuritalo Annankatu 6:ssa ja myöhemmin sitä esitettiin vielä neljä kertaa Tampereen Teatteri Telakalla tammikuussa 2001.
Italialaisen Mellow Recordsin julkaiseman albumin ilmestyessä lokakuussa 2002, Moon Fog Prophet oli jo muuttanut nimensä muotoon Kuusumun Profeetta ja tehnyt kaksi suomenkielistä levyä. Albumin kannen ovat suunnitelleet Herra Ylppö ja Jussi Lehtisalo.
Kappaleet

Appearance – 5.38
The Duke Meets the Regretting Bishop – 11.45
Outside the Ring the Biggest Thief Would Sing: Bitter Taste in a Bitter Smile – 2.43
A Meaningless Discussion in the House of Red Love – 6.31
Morning Evening – 6.45
Baker's Wife Is Talking in Her Sleep – 1.19
Wagons Wagons Screeching Wheels – 4.55
Apocalypse on Schedule – 6.40
Triumph of Oppression – 12.40
I Majesty of the Town Hall
II The Clambering
III Windy Threshold
IV The Fulfillment
When the Day Broke, the Parks – 8.26
The Council Never Ends – 5.06
Muusikot

Mika Rättö – laulu, kosketinsoittimet
Teemu Majaluoma – kitara, laulu
Mikko I. Elo – basso
Veli Nuorsaari – rummut
Maija Elo
Teemu Elo
Daniel Finley
Teerenpeliä

| Teerenpeliä |
| --- | --- |
 Elokuvan juliste.
Ohjaaja:  Aarne Tarkas
Käsikirjoittaja:  Aarne Tarkas
Tuottaja:  T. J. Särkkä
Säveltäjä:  Eino Virtanen
Kuvaaja:  Pertti Seppälä
Leikkaaja:  Armas Vallasvuo
Lavastaja:  Reino Helkesalo
Pääosat:  Pirkko Mannola Brita Koivunen Esa Laukka Heikki Aarva
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  2. elokuuta 1963
Kesto:  88 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Teerenpeliä on Aarne Tarkaksen ohjaama ja käsikirjoittama elokuva vuodelta 1963. Keväällä 1963 puhjenneen näyttelijälakon aikaan tehty elokuva jäi SF:n viimeiseksi pitkäksi elokuvaksi ennen toiminnan päättymistä 1965. Näyttelijöistä kukaan ei kuulunut lakon piiriin.
Juoni

Elokuvan tarinassa kaksi laulavaa sisarusta sisarukset (Pirkko Mannola, Brita Koivunen) lähtee Aulangolle etsimään varakkaita puolisoita.
Arviot

Aikalaisarvioissa viitattiin ”tuotteliaan häärääjän” eli Tarkaksen työtapoihin, kun todettiin elokuvan edustavan ohjaajan tuttua tyyliä. Arvioiden kanta oli yksimielinen tyrmäys. Ainoastaan Siiri Angerkosken osuus ammattinäyttelijänä nostettiin esiin: hän ”näyttelee Teerenpelissä kaikki muut kirkkaasti seinänvierille”.
Myöhemmässä kritiikissäkään elokuva ei ole saanut sen parempia arvioita, vaan sitä luonnehditaan kankeaksi. Replikointi ei onnistu harrastelijanäyttelijöiltä. Elokuvan työnimen ”Mukavasti miehelään” mainitaan kuvastavan yläluokkaisesta korskeudesta pilkkaa tekevän elokuvan sisältöä.
Aiheesta muualla

Teerenpeliä Elonet.
Sulkapallo kesäolympialaisissa 2020 – miesten nelinpeli

Miesten sulkapallon nelinpeli Tokion 2020 kesäolympialaisissa pelattiin 24. – 31. heinäkuuta Musashino Forest Sports Plazallaa. Turnaukseen osallistui 16 paria. Turnauksen voitti taiwanilaispari Lee Yang ja Wang Chi-lin.
Karsinnat

Olympialaisiin pääsee 16 paria. Kaikki parit valitaan BWF:n rankingin perusteella. Jos yhdellä maalla on 8. parhaan joukossa vähintään kaksi paria, saa maa ilmoittaa olympialaisiin kaksi paria. Tämän jälkeen muut maat saavat ilmoittaa yhden parin. Jokainen maanosa tulee olla edustettuna.
Paikan varmistaneet parit

| # | QR | Pelaaja | Valtio | Huom |
| --- | --- | --- | --- | --- |
| 1 | 1 | Marcus Fernaldi Gideon |  Indonesia | Maanosapaikka |
| 1 | 1 | Kevin Sanjaya Sukamuljo |  Indonesia | Maanosapaikka |
| 2 | 2 | Mohammad Ahsan |  Indonesia |  |
| 2 | 2 | Hendra Setiawan |  Indonesia |  |
| 3 | 3 | Li Junhui |  Kiina |  |
| 3 | 3 | Liu Yuchen |  Kiina |  |
| 4 | 4 | Hiroyuki Endo |  Japani |  |
| 4 | 4 | Yūta Watanabe |  Japani |  |
| 5 | 5 | Takeshi Kamura |  Japani |  |
| 5 | 5 | Keigo Sonoda |  Japani |  |
| 6 | 7 | Lee Yang |  Kiinan Taipei |  |
| 6 | 7 | Wang Chi-lin |  Kiinan Taipei |  |
| 7 | 8 | Choi Sol-gyu |  Etelä-Korea |  |
| 7 | 8 | Seo Seung-jae |  Etelä-Korea |  |
| 8 | 9 | Satwiksairaj Rankireddy |  Intia |  |
| 8 | 9 | Chirag Shetty |  Intia |  |
| 9 | 10 | Aaron Chia |  Malesia |  |
| 9 | 10 | Soh Wooi Yik |  Malesia |  |
| 10 | 11 | Kim Astrup |  Tanska | Maanosapaikka |
| 10 | 11 | Anders Skaarup Rasmussen |  Tanska | Maanosapaikka |
| 11 | 15 | Mark Lamsfuß |  Saksa |  |
| 11 | 15 | Marvin Seidel |  Saksa |  |
| 12 | 18 | Vladimir Ivanov |  Venäläiset olympiaurheilijat |  |
| 12 | 18 | Ivan Sozonov |  Venäläiset olympiaurheilijat |  |
| — | 19 | Marcus Ellis |  Iso-Britannia | Kieltäytyi |
| — | 19 | Chris Langridge |  Iso-Britannia | Kieltäytyi |
| 13 | 25 | Ben Lane |  Iso-Britannia |  |
| 13 | 25 | Sean Vendy |  Iso-Britannia |  |
| 14 | 32 | Jason Ho-shue |  Kanada | Maanosapaikka |
| 14 | 32 | Nyl Yakura |  Kanada | Maanosapaikka |
| — | 36 | Jelle Maas |  Alankomaat | Kieltäytyi |
| — | 36 | Robin Tabeling |  Alankomaat | Kieltäytyi |
| 15 | 37 | Phillip Chew |  Yhdysvallat | Käyttämätön paikka |
| 15 | 37 | Ryan Chew |  Yhdysvallat | Käyttämätön paikka |
| 16 | 44 | Godwin Olofua |  Nigeria | Maanosapaikka |
| 16 | 44 | Anuoluwapo Juwon Opeyori |  Nigeria | Maanosapaikka |
Turnaus

Parit jaetaan neljään lohkoon, joissa ne pelaavat yhden ottelun muita lohkon joukkueita vastaan. Lohkojen kaksi parasta etenevät puolivälieriin.
Turnaus > Lohkovaihe > Lohko 1

| Urheilijat | Ottelut | Voitot | Häviöt | VE | HE |
| --- | --- | --- | --- | --- | --- |
|  Marcus Fernaldi Gideon (INA)    Kevin Sanjaya Sukamuljo (INA) | 3 | 2 | 1 | 5 | 2 |
|  Lee Yang (TPE)    Wang Chi-lin (TPE) | 3 | 2 | 1 | 5 | 3 |
|  Satwiksairaj Rankireddy (IND)    Chirag Shetty (IND) | 3 | 2 | 1 | 4 | 3 |
|  Ben Lane (GBR)    Sean Vendy (GBR) | 3 | 0 | 3 | 0 | 6 |
Turnaus > Lohkovaihe > Lohko 2

| Urheilijat | Ottelut | Voitot | Häviöt | VE | HE |
| --- | --- | --- | --- | --- | --- |
|  Hiroyuki Endo (JPN)    Yūta Watanabe (JPN) | 3 | 3 | 0 | 6 | 0 |
|  Kim Astrup (DEN)    Anders Skaarup Rasmussen (DEN) | 3 | 2 | 1 | 4 | 2 |
|  Vladimir Ivanov (OAR)    Ivan Sozonov (OAR) | 3 | 1 | 2 | 2 | 4 |
|  Godwin Olofua (NGR)    Anuoluwapo Juwon Opeyori (NGR) | 3 | 0 | 3 | 0 | 6 |
Turnaus > Lohkovaihe > Lohko 3

| Urheilijat | Ottelut | Voitot | Häviöt | VE | HE |
| --- | --- | --- | --- | --- | --- |
|  Li Junhui (CHN)    Liu Yuchen (CHN) | 3 | 3 | 0 | 6 | 0 |
|  Takeshi Kamura (JPN)    Keigo Sonoda (JPN) | 3 | 2 | 1 | 4 | 2 |
|  Mark Lamsfuß (GER)    Marvin Seidel (GER) | 3 | 1 | 2 | 2 | 4 |
|  Phillip Chew (USA)    Ryan Chew (USA) | 3 | 0 | 3 | 0 | 6 |
Turnaus > Lohkovaihe > Lohko 4

| Urheilijat | Ottelut | Voitot | Häviöt | VE | HE |
| --- | --- | --- | --- | --- | --- |
|  Mohammad Ahsan (INA)    Hendra Setiawan (INA) | 3 | 3 | 0 | 6 | 1 |
|  Aaron Chia (MAS)    Soh Wooi Yik (MAS) | 3 | 2 | 1 | 4 | 2 |
|  Choi Sol-gyu (KOR)    Seo Seung-jae (KOR) | 3 | 1 | 2 | 3 | 4 |
|  Jason Ho-Shue (CAN)    Nyl Yakura (CAN) | 3 | 0 | 3 | 0 | 6 |
Sulkapallo kesäolympialaisissa 2020 – naisten nelinpeli

Naisten sulkapallon nelinpeli Tokion 2020 kesäolympialaisissa pelatiin 24. heinäkuuta – 2. elokuuta Musashino Forest Sports Plazallaa. Turnaukseen osallistui 16 paria. Turnauksen voitti indonesialaiset Greysia Polii ja Apriyani Rahayu.
Karsinnat

Olympialaisiin pääsi 16 paria. Kaikki parit valittiin BWF:n rankingin perusteella. Jos yhdellä maalla oli 8. parhaan joukossa vähintään kaksi paria, sai maa ilmoittaa olympialaisiin kaksi paria. Tämän jälkeen muut maat saivat ilmoittaa yhden parin. Jokainen maanosa tuli olla edustettuna.
Paikan varmistaneet parit

| # | QR | Pelaaja | Valtio | Huom |
| --- | --- | --- | --- | --- |
| 1 | 1 | Yuki Fukushima |  Japani | Maanosapaikka |
| 1 | 1 | Sayaka Hirota |  Japani | Maanosapaikka |
| 2 | 2 | Chen Qingchen |  Kiina |  |
| 2 | 2 | Jia Yifan |  Kiina |  |
| 3 | 3 | Mayu Matsumoto |  Japani |  |
| 3 | 3 | Wakana Nagahara |  Japani |  |
| 4 | 4 | Lee So-hee |  Etelä-Korea |  |
| 4 | 4 | Shin Seung-chan |  Etelä-Korea |  |
| 5 | 5 | Kim So-yeong |  Etelä-Korea |  |
| 5 | 5 | Kong Hee-yong |  Etelä-Korea |  |
| 6 | 6 | Du Yue |  Kiina |  |
| 6 | 6 | Li Yinhui |  Kiina |  |
| 7 | 7 | Greysia Polii |  Indonesia |  |
| 7 | 7 | Apriyani Rahayu |  Indonesia |  |
| 8 | 11 | Gabriela Stoeva |  Bulgaria | Maanosapaikka |
| 8 | 11 | Stefani Stoeva |  Bulgaria | Maanosapaikka |
| 9 | 12 | Jongkolphan Kititharakul |  Thaimaa |  |
| 9 | 12 | Rawinda Prajongjai |  Thaimaa |  |
| 10 | 14 | Chow Mei Kuan |  Malesia |  |
| 10 | 14 | Lee Meng Yean |  Malesia |  |
| 11 | 15 | Maiken Fruergaard |  Tanska |  |
| 11 | 15 | Sara Thygesen |  Tanska |  |
| 12 | 16 | Chloe Birch |  Iso-Britannia |  |
| 12 | 16 | Lauren Smith |  Iso-Britannia |  |
| 13 | 17 | Selena Piek |  Alankomaat |  |
| 13 | 17 | Cheryl Seinen |  Alankomaat |  |
| 14 | 18 | Rachel Honderich |  Kanada | Maanosapaikka |
| 14 | 18 | Kristen Tsai |  Kanada | Maanosapaikka |
| 15 | 23 | Setyana Mapasa |  Australia | Maanosapaikka |
| 15 | 23 | Gronya Somerville |  Australia | Maanosapaikka |
| 16 | 40 | Doha Hany |  Egypti | Maanosapaikka |
| 16 | 40 | Hadia Hosny |  Egypti | Maanosapaikka |
Turnaus

Parit jaetaan neljään lohkoon, joissa ne pelaavat yhden ottelun muita lohkon joukkueita vastaan. Lohkojen kaksi parasta etenevät puolivälieriin.
Turnaus > Lohkovaihe > Lohko 1

| Urheilijat | Ottelut | Voitot | Häviöt | VE | HE |
| --- | --- | --- | --- | --- | --- |
|  Greysia Polii (INA)    Apriyani Rahayu (INA) | 3 | 3 | 0 | 6 | 1 |
|  Yuki Fukushima (JPN)    Sayaka Hirota (JPN) | 3 | 2 | 1 | 5 | 3 |
|  Chow Mei Kuan (MAS)    Lee Meng Yean (MAS) | 3 | 1 | 2 | 3 | 4 |
|  Chloe Birch (GBR)    Lauren Smith (GBR) | 3 | 0 | 3 | 0 | 6 |
Turnaus > Lohkovaihe > Lohko 2

| Urheilijat | Ottelut | Voitot | Häviöt | VE | HE |
| --- | --- | --- | --- | --- | --- |
|  Mayu Matsumoto (JPN)    Wakana Nagahara (JPN) | 3 | 3 | 0 | 6 | 1 |
|  Selena Piek (NED)    Cheryl Seinen (NED) | 3 | 2 | 1 | 4 | 3 |
|  Rachel Honderich (CAN)    Kristen Tsai (CAN) | 3 | 1 | 2 | 4 | 4 |
|  Doha Hany (EGY)    Hadia Hosny (EGY) | 3 | 0 | 3 | 0 | 6 |